**OBRAZLOŽENJE**

**I PRAVNI OSNOV**

Pravni osnov za donošenje ove Odluke sadržan je u članu 17. Zakona o Vijeću ministara Bosne i Hercegovine („Službeni glasnik BiH“, br. 30/03, 42/03, 81/06, 76/07, 81/07, 94/07 i 24/08) prema kojem „U ostvarivanju svojih prava i dužnosti Vijeće ministara donosi odluke, zaključke i rješenja, usvaja nacrte i prijedloge zakona, analize, informacije, strategijska dokumenta, programe, sporazume, protokole i druga akta.“

Osnov za donošenje ove odluke sadržan je i u članu 17. Zakona o finansiranju institucija Bosne i Hercegovine („Službeni glasnik BiH“, br. 61/04, 49/09, 42/12, 87/12, 32/13 i 38/22) koji reguliše način korištenja tekuće budžetske rezerve, kao i namjenu za koju se rezerva može koristiti.

Pravni osnov predstavlja i član 3. stav (3) Instrukcije o privremenom finansiranju institucija Bosne i Hercegovine i međunarodnih obaveza Bosne i Hercegovine za period januar - mart 2025.godine broj:05-16-2-7582-1/24 od 17.12.2024.godine kojim je propisano sljedeće: „Korištenje tekuće rezerve iz člana 3. tabela 3. stavka 99992 - tekuća rezerva utvrđene Zakonom o Budžetu institucija Bosne i Hercegovine i međunarodnih obaveza Bosne i Hercegovine za 2024. godinu vršit će se u skladu sa članom 17. Zakona o finansiranju institucija Bosne i Hercegovine, a najviše do 1/4 tekuće rezerve iz člana 3. tabela 3. stavka 99992-2, podstavka 1.“

Najzad, osnov za donošenje ove Odluke je i član 18. stav (1) Zakona o Budžetu institucija Bosne i Hercegovine i međunarodnih obaveza Bosne i Hercegovine za 2024. godinu („Službeni glasnik BiH", broj 50/24) prema kojem Vijeće ministara Bosne i Hercegovine odlučuje o korištenju budžetske rezerve, a u skladu sa članom 17. Zakona o finansiranju institucija Bosne i Hercegovine.

**II RAZLOZI ZA DONOŠENJE**

Aktom Ministarstva civilnih poslova Bosne i Hercegovine broj:06-50-1386/23 od 05.03.2024.godine sugerisano je Agenciji da ranije dostavljenu Informaciju o smještaju organizacionih jedinica Agencije za identifikaciona dokumenta, evidenciju i razmjenu podataka Bosne i Hercegovine, Centra za skladištenje, personalizaciju i transport ličnih dokumenata i Tehničkog sektora broj: 15-03-07-5-587-2/2024 od 19.03.2024.godine dopuni sa podacima o tome, da li je Agencija već poduzela aktivnosti po pitanju produženja postojećeg ugovora o zakupu, te u ovisnosti od tih razgovora i u slučaju da zakupodavac ne produži ugovor, nakon njegovog isteka, prethodno navedenu informaciju dopuni i s aktivnostima preduzetim na traženju alternativnih lokacija za smještaj, vremenu potrebnom za preseljenje, kao i troškovima koje preseljenje iziskuje, u skladu s ranije pomenutim Zaključkom Vijeća ministara Bosne i Hercegovine.

Postupajući u skladu s predmetnim aktom Ministarstva civilnih poslova Bosne i Hercegovine, Agencija je donijela Odluku kojom je formirana Komisija za utvrđivanje minimalnih tehničkih uslova za potrebe preseljenja osnovnih organizacionih jedinica Centra za skladištenje, personalizaciju i transport ličnih dokumenata i Tehničkog sektora u Banjoj Luci broj:15-03-07-5-587-3/2024 od 20.3.2024.godine. Imajući u vidu značaj organizacionih jedinica iz člana 1. ove Odluke, njihov smještaj zahtjeva određene mjere zaštite prostora, kao i mogućnost smještaja posebne tehničke opreme neophodne za funkcionisanje Agencije, zadatak Komisije je da provede posebnu analizu i preispita troškove preseljenja opreme u nove prostorije, jedinica Agencije, smještenih u Banjoj Luci u Ulici Vuka Karadžića (Objekat Medicinske elektronike), odnosno da utvrdi minimalne tehničke i druge uslove kako bi se omogućilo neometano obavljanje poslova iz nadležnosti Agencije gdje je potrebno obezbjediti tehničke uslove za izradu i izdavanje identifikacionih dokumenata Bosne i Hercegovine, kao i za vođenje, razvoj i održavanje evidencija i sistema, razmjene podataka, održavanje i razvoj telekomunikacione infrastrukture a u skladu sa zakonskom regulativom u Bosni i Hercegovini, EU direktivama i ICAO standardima.

Nadalje, nakon dostavljanja izvješća o provedenim aktivnostima od strane Povjerenstva, direktor Agencije donosi Odluku o formiranju Povjerenstva za istraživanje/provjeru tržišta za potrebe selidbe osnovnih organizacjskih jedinica Centra za skladištenje, personalizaciju i transport osobnih isprava i Tehničkog sektora u Banjoj Luci broj: 15-03-07-5-587-3/2024 od 20.3.2024.godine kojom se imenuje Povjerenstvo za utvrđivanje minimalnih tehničkih uvjeta za potrebe selidbe osnovnih organizacijskih jedinica Agencije, Centra za skladištenje, personalizaciju i transport osobnih isprava i Tehničkog sektora u Banjoj Luci u novi objekt, sukladno Dopisu Ministarstva civilnih poslova Bosne i Hercegovine broj: 06-50-1513-1/24 od 15.03.2024.godine vezan za smještaj pomenutih osnovnih organizacijskih jedinica Agencije.

Na osnovu Odluke o pokretanju postupka prikupljanja ponuda za zakup skladišnog, arhivskog i poslovnog prostora u Banjoj Luci za potrebe smještaja organizacijskih jedinica Agencije broj:15-03-16-4-768-2/2024 od 18.04.2024.godine, Agencija je pokrenula postupak prikupljanja ponuda za zakup skladišnog, arhivskog i poslovnog prostora u Banjoj Luci za potrebe smještaja organizacijskih jedinica Agencije.

Odlukom direktora Agencije broj 15-03-16-4-768-3/2024 od 18.04.2024.godine, te Odlukom o izmjenama i dopuni Odluke o formiranju Povjerenstva za prikupljanje ponuda za zakup skladišnog, arhivskog i poslovnog prostora u Banjoj Luci za potrebe smještaja jedinica Agencije broj 15-03-16-4-768-6/2024 od 29.04.2024.godine imenovano je Povjerenstvo za prikupljanje ponuda za zakup skladišnog, arhivskog i poslovnog prostora u Banjoj Luci za potrebe smještaja organizacijskih jedinica Agencije.

Javni oglas za prikupljanje ponuda za zakup skladišnog, arhivskog i poslovnog prostora u Banjoj Luci za potrebe smještaja organizacijskih jedinica Agencije putem javnog nadmetanja - licitacije broj:15-03-16-4-768-3/2024 je u sažetku objavljen u Nezavisnim novinama 25.04.2024.godine, te u cjelosti na službenoj internet stranici Agencije [www.iddeea.gov.ba](http://www.iddeea.gov.ba).

Uvidom u Zapisnik Povjerenstva sa javnog otvaranja ponuda u postupku prikupljanja ponuda za zakup skladišnog, arhivskog i poslovnog prostora u Banjoj Luci za potrebe smještaja organizacijskih jedinica Agencije broj:15-03-16-4-768-3/2024 od 08.05.2024.godine vidljivo je da se Povjerenstvo za prikupljanje ponuda sastalo dana 08.05.2024.godine, sa početkom u 12:00 sati u sjedištu Agencije radi zakazanog otvaranja ponuda, te da je provjerom na pisarnici Agencije, odnosno uvidom u Zapisnik o prijemu ponuda od 07.05.2024. godine konstatirano da su u određenom krajnjem roku za dostavljanje ponuda zaprimljene dvije ponude: MLADOST TRADE d.o.o. Glamočani i KECKOM d.o.o. Banjaluka.

Povjerenstvo je pristupilo otvaranju ponuda o čemu je sačinjen poseban Zapisnik sa javnog otvaranja ponuda u postupku prikupljanja ponuda za zakup skladišnog, arhivskog i poslovnog prostora u Banjoj Luci za potrebe smještaja organizacijskih jedinica Agencije broj: 15-03-16-4-768-3/2024 od 08.05.2024.godine.

Dana 10.05.2024.godine Povjerenstvo je izvršilo obilazak novoponuđenih lokacija shodno diskrecionom pravu Agencije da sa gore navedenim ponuđačima, koji su dostavili prihvatljivu ponudu, nakon obilaska lokacija obavi pregovore u pogledu adaptacije prostora, cijene zakupa ili drugih elemenata ugovora prije donošenja konačne odluke o zakupu prostora u Banjoj Luci, a sve u cilju postizanja što povoljnije ponude za Agenciju.

S tim u vezi, utvrđeno je da ni jedna od dvije novoponuđene lokacije ne ispunjava ni minimum uvjeta za preseljenje u vrijeme obilaska istih, te da objektivno gledano ni jednu ponuđenu lokaciju do krajnjeg roka predviđenog za selidbu nije moguće adaptirati na način da ista omogući rad Agencije i nesmetano pružanje usluga građanima Bosne i Hercegovine, prvenstveno u pogledu personalizacije putovnica, osobnih iskaznica i vozačkih dozvola itd.

Na osnovu svega navedenog članovi Povjerenstva za provođenje postupka prikupljanja ponuda za zakup skladišnog, arhivskog i poslovnog prostora u Banjoj Luci za potrebe smještaja organizacijskih jedinica Agencije su dali preporuku direktoru Agencije da u postupku prikupljanja ponuda za zakup donese Odluku o otkazivanju postupka prikupljanja ponuda za zakup skladišnog, arhivskog i poslovnog prostora u Banjoj Luci za potrebe smještaja organizacionih jedinica Agencije.

Obzirom na sve navedene okolnosti i koje su izvan kontrole Agencije, a imajući u vidu da se nije mogao ispoštovati rok za selidbu najkasnije do 31.08.2024.godine, Povjerenstvo je jednoglasno predložilo da se postupak prikupljanja ponuda za zakup skladišnog, arhivskog i poslovnog prostora u Banjoj Luci za potrebe smještaja organizacijskih jedinica Agencije otkaže.

Naime, u postupku je ocijenjeno da je Povjerenstvo u svemu pravilno postupilo, te da je otkazivanje postupka sukladno zakonskim i podzakonskim aktima i Javnim oglasom. Na osnovu svih okolnosti koje su se dešavale tokom samog postupka i s obzirom na dužinu trajanja postupka selidbe, kao i činjenicu da je u Javnom oglasu na osnovu kojeg su ponuđači dostavili ponude, navedeno da je rok za selidbu 31.08.2024.godine, te da su nakon obilaska lokacija od strane Povjerenstva utvrđeni nedostaci na obje ponuđene lokacije koji se u navedenom roku ne mogu otkloniti, nije moguće niti ponuditi zaključenje ugovora pod uslovima propisanim Javnim oglasom.

U toku evaluacije ponuda, a nakon što je pokrenut javni postupak, oglasio se i postojeći zakupodavac aktom broj: 106/24 od 13.05.2024.godine kojim saopćava Agenciji da je spreman po isteku Ugovora o zakupu poslovnih prostorija broj: 15-03-16-5-8-48/23 zaključenog na vremenski period od godinu dana, za ukupnu površinu od 1,464 m2 uz ugovorenu mjesečnu naknadu u iznosu od 49.673,52 KM sa PDV-om, nastaviti suradnju, odnosno produžiti zakup na novi period, pod istim uslovima kao i do sada. S tim u vezi, zaključen je novi Ugovor 15-03-16-5-51-13/24 od 5.7.2024.godine do 31.03.2025.godine. Zakupodavac je usmenim putem saopćio da neće ići u daljnje produženje zakupa, te da će se vršiti rušenje objekta, zbog čega je Agencija, kao i zbog činjenice da je prisutna dugogodišnja neizvjesnost u vezi sa smještajem predmetnih organizacijskih jedinica, morala osigurati novi prostor za predmetne organizacijske jedinice.

Stoga je Agencija bila primorana da ponovno, na osnovu Odluke o pokretanju postupka prikupljanja ponuda za zakup skladišnog, arhivskog i poslovnog prostora u Banjoj Luci za potrebe smještaja organizacijskih jedinica Agencije broj: 15-03-16-4-768-2/2024 od 18.04.2024.godine, pokrene postupak za prikupljanje ponuda za zakup skladišnog, arhivskog i poslovnog prostora u Banjoj Luci za potrebe smještaja organizacijskih jedinica Agencije.

Javni oglas za prikupljanje ponuda za zakup skladišnog, arhivskog i poslovnog prostora u Banjoj Luci za potrebe smještaja organizacijskih jedinica Agencije putem javnog nadmetanja – licitacije broj: 15-03-16-4-768-35/2024 od 11.11.2024.godine je u sažetku objavljen u Nezavisnim novinama 13.11.2024.godine, te u cjelosti na službenoj internet stranici Agencije [www.iddeea.gov.ba](http://www.iddeea.gov.ba).

Nakon provedenih aktivnosti, Povjerenstvo za provođenje postupka za prikupljanje ponuda za zakup izgrađenog skladišnog, arhivskog i poslovnog prostora za smještaj organizacijskih jedinica Agencije ili skladišnog, arhivskog i poslovnog prostora u izgradnji za smještaj organizacijskih jedinica Agencije je konstatiralo, provjerom na pisarnici Agencije i Zapisnikom o zaprimanju ponuda da su zaprimljene dvije ponude Energana d.o.o. Trebinje i Grand-trade d.o.o. Banjaluka. Pri tom naglašavamo da se Grand-Trade d.o.o. Banja Luka, kao dosadašnji zakupodavac, nije prijavio na javni poziv sa ponudom za zakup dosadašnjih prostorija, već sa drugim prostorijama i lokacijom, što neupitno upućuje na zaključak da isti ima krajnju namjeru rušenja predmetnog objekta, odnosno da u konačnici nema namjeru produžavati postojeći zakup.

Povjerenstvo je prema specifikaciji navedenoj u Javnom oglasu, a nakon provedenog postupka analize i ocjene ponude, izradilo Zapisnike o pregledu i ocjeni ponuda, broj 15-03-16-4-768/24 od 27.11.2024. godine, broj 15-03-16-4-768/24 od 6.12.2024. godine i broj 15-03-16-4-768/24 od 09.12.2024. godine u kojima su detaljno obrazloženi razlozi za izbor najpovoljnijeg ponuđača. S tim u vezi, uvidom u III Zapisnik Povjerenstva sa otvaranja ponuda u postupku prikupljanja ponuda za zakup skladišnog, arhivskog i poslovnog prostora u Banjoj Luci za potrebe smještaja organizacijskih jedinica Agencije broj:15-03-16-4-768/2024 od 09.12.2024.godine vidljivo je da se Povjerenstvo za prikupljanje ponuda sastalo dana 09.12.2024.godine, da je izvršilo obilazak ponuđene lokacije od strane Energane d.o.o. Trebinje, te je s tim u vezi utvrđeno da prostor zadovoljava uvjete predviđene javnim oglasom za prikupljanje ponuda po pitanju kvadrata i previđenog rasporeda budućih prostorija, a da nakon adaptacije može da zadovolji uvjete predviđene javnim oglasom, po pitanju sigurnosnih aspekata. Dalje je utvrđeno da ponuda ponuđača Energane d.o.o. sadrži dokumentaciju traženu javnim oglasom. S tim u vezi, sukladno predmetnom Javnom oglasu Agencija je zaključila Ugovor o zakupu skladišnog, arhivskog i poslovnog prostora u Banjoj Luci za potrebe smještaja organizacijskih jedinica Agencije broj:15-03-16-5-92-8/24 od 13.01.2025.godine na četiri (4) kalendarske godine, odnosno na period 1.3.2025.godine-28.2.2029.godine, na koji je svoje pozitivno mišljenje dalo i Pravobranilaštvo Bosne i Hercegovine. Iz sadržaja predmetnog Ugovora je vidljivo da Zakupodavac (Energana d.o.o. Trebinje) daje, a Zakupac (Agencija) uzima u zakup skladišnog, arhivskog i poslovnog prostora u Banjoj Luci za potrebe smještaja organizacijskih jedinica Zakupca na adresi Veljka Mlađenovića bb u Banjaluci, poslovni objekt u poslovnoj zoni ,,Incel“, i to: u prizemlju objekta ukupne neto površine od 573,88 m2, na spratu ukupne neto površine od 1.598,83m2 i na galeriji 336,70 m2 ukupne neto površine, što ukupno iznosi 2.509,41 m2 neto površine. Detaljna specifikacija navedenih površina i raspored predmetnog prostora data je u Ponudi Zakupodavca, a koja je podnesena po Javnom oglasu za prikupljanje ponuda za zakup skladišnog, arhivskog i poslovnog prostora u Banjoj Luci za potrebe smještaja organizacijskih jedinica Agencije, broj 15-03-16-4-768-35/2024 od 11.11.2024.godine, (u daljem tekstu: Javni oglas) koja se u slučaju potrebe tumačenja namjere i volje ugovornih strana zajedno sa Zapisnikom o provedenim pregovorima u postupku prikupljanja ponuda za zakup skladišnog, arhivskog i poslovnog prostora u Banjoj Luci za potrebe smještaja organizacijskih jedinica Agencije, broj 15-03-16-4-768/24 od 24.12.2024. godine, smatra sastavnim dijelom ovog ugovora. Zakupodavac se obvezuje da je prostor osposobljen za korištenje i useljiv Zakupcu u stanju predviđenom tekstom Javnog oglasa do 15.2.2025. godine, s tim da ugovorne obaveze teku, počev od 1.3.2025.godine.

Shodno navedenom, Agencija je dužna da izvrši hitno preseljenje u nove prostorije, a za ove aktivnosti Agencija nema potrebna finansijska sredstva te je potrebno hitno odobriti neophodna sredstva iz tekuće rezerve budžeta institucija Bosne i Hercegovine i međunarodnih obaveza Bosne i Hercegovine za 2024.godinu u iznosu od 150,000 KM. S obzirom na značaj i ulogu IDDEEA i njenih poslovnih procesa za sve građane u Bosni i Hercegovini a koji se sprovode i putem velikog broja nadležnih organa (svi MUP-ovi u BiH, matični uredi, sudovi, sigurnosne institucije, poreske uprave u BiH, kao i ostali izvorni i prijemni organi na svim nivoima vlasti u Bosni i Hercegovini) od iznimne je važnosti da se obezbjedi neometano funkcionisanje navedenih poslovnih procesa. Imajući u vidu kompleksnost preseljenja odobrenjem pomenuti sredstava na način opisan predmetnom Odlukom omogućilo bi se neometano obavljanje poslova iz nadležnosti IDDEEA dnosno obezbjediti tehničke uslove za izradu i izdavanje identifikacionih dokumenata Bosne i Hercegovine, kao i za vođenje, razvoj i održavanje evidencija i sistema, razmjene podataka, održavanje i razvoj telekomunikacione infrastrukture a u skladu sa zakonskom regulativom.

**III OBRAZLOŽENJE PREDLOŽENIH PRAVNIH RJEŠENJA**

Članom 1. Odluke utvrđen je predmet Odluke.

Članom 2. Odluke preciznije je utvrđena namjena.

Članom 3. Odluke preciznije je utvrđen iznos i izvor sredstava.

Članom 4. Odluke propisane su odredbe o nadležnosti za realizaciju.

Članom 5. Odluke se predviđa stupanju na snagu Odluke.

**IV NAČIN IZVRŠENJA ODLUKE**

Nakon usvajanja ove Odluke od strane Vijeća ministara Bosne i Hercegovine i objavljivanja u Službenom glasniku Bosne i Hercegovine, ista će se dostaviti Ministarstvu finansija i trezora Bosne i Hercegovine i Agenciji za identifikaciona dokumenta, evidenciju i razmjenu podataka Bosne i Hercegovine koji će preduzeti dalje korake u cilju izvršenja Odluke, svako 4344u okviru svoje propisane nadležnosti.

**FINANSIJSKA SREDSTVA ZA PROVOĐENJE ODLUKE**

Za izvršenje ove Odluke potrebna su novčana sredstva u iznosu od 150.000 KM koja će se obezbjediti iz sredstava tekuće budžetske rezerve Budžeta institucija Bosne i Hercegovine i međunarodnih obaveza Bosne i Hercegovine za 2024. godinu za potrebe preseljenja opreme/mašina za personalizaciju dokumenata na novu lokaciju, imajući u vidu da će se sredstva rasporedit na ekonomski kod: 613521 – Usluge smještaja i selidbe u iznosu od: 150.000 KM.